L 9/12 Euroopa Liidu Teataja 12.1.2008 KOMISJONI MÄÄRUS (EÜ) nr 23/2008, 11. jaanuar 2008, millega muudetakse määrust (EÜ) nr 622/2003, millega nähakse ette meetmed lennundusjulgestuse ühiste põhistandardite rakendamiseks (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 16. detsembri 2002. aasta määrust (EÜ) nr 2320/2002, millega kehtestatakse tsiviilennundusjulgestuse valdkonna ühiseeskirjad, (!) eriti selle artikli 4 lõiget 2, ning arvestades järgmist: (1) Vastavalt määrusele (EÜ) nr 2320/2002 peab komisjon vastu võtma meetmed lennundusjulgestuse ühiste põhi- standardite rakendamiseks kogu ühenduses. Komisjoni 4. aprilli 2003. aasta määrus (EÜ) nr 622/2003, millega nähakse ette meetmed lennundusjulgestuse ühiste põhi- standardite rakendamiseks, (2) oli esimene õigusakt, milles sätestati kõnealused meetmed. On vaja meetmeid, mis täpsustaksid ühiseid põhistandar- deid. Tuleks sätestada ohukujutise kuvamise (Threat Image Projection (TIP)) toimivusnõuded. Tuleks kaaluda kõnealuste nõuete korrapärast läbivaatamist vähemalt iga kahe aasta tagant, et tagada tehnika arengu kajastamine, eelkõige seoses kättesaadavate virtuaalkujutiste kogu suurusega. TIP-i tuleks kasutada nii käsi- kui ka registreeritud pagasi julgestusotstarbelise läbivaatuse teostajate töö tõhustami- seks, kuvades koti röntgenipildile ohtlike esemete virtu- aalkujutised. Tuleks kehtestada koti kujutisele kuvatavate ohtlike esemete virtuaalkujutiste miinimum- ja maksi- mumprotsent. Kui läbivaatuse teostajad koti kujutisele reageerivad, peaks TIP neile teada andma, kas nende reageering ohtliku eseme virtuaalkujutise tuvastamise puhul oli õige. Lisaks sellele tuleks TIP-i jaoks kasutatavat virtuaalkujutiste kogu korrapäraselt suurendada ja uuen- dada, et võtta arvesse uut laadi ohtlikke esemeid ning vältida liigset harjumist virtuaalkujutistega. Sama eeskirja kohaldatakse ka kõikide muutmisaktide suhtes. Lennujaama julgestusseadmete, sealhulgas TIP, toimivusnõuetealast teavet ei tohiks avalikkusele kättesaa- davaks teha, sest seda võidakse ära kasutada julgestus- kontrollimeetmetest kõrvalehoidumiseks. Teave tuleks teha kättesaadavaks üksnes seadusandjatele ning seadme- tootjatele. Määrust (EÜ) nr 622/2003 tuleks vastavalt muuta. Käesoleva määrusega ettenähtud meetmed on kooskõlas tsiviilennundusjulgestuse komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 622/2003 lisa muudetakse vastavalt käesoleva määruse lisale. Seoses käesoleva lisa konfidentsiaalsusega kohaldatakse kõne- aluse määruse artiklit 3. Artikkel 2 Käesolev määrus jõustub 1. veebruaril 2008. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. jaanuar 2008 (1) EÜTL 355, 30.12.2002, lk 1. Määrust on muudetud määrusega (EÜ) nr 849/2004 (ELT L 229, 29.6.2004, lk 3). (2?) ELT L 89, 5.4.2003, lk 9. Määrust on viimati muudetud määrusega (EÜ) nr 1477/2007 (ELT L 329, 14.12.2007, lk 22). Komisjoni nimel asepresident Jacgues BARROT